सूरतगढ़ के इंदिरा सर्किल से माणकसर चौराहे तक हाईवे पर जगह-जगह गड्ढ़े
इंदिरासर्किल से माणकसर चौराहे तक 5 किलोमीटर लंबी टूटी हाईवे सड़क पर गड्ढों से हादसों की आशंका बनी हुई है। हाईवे पर क्षतिग्रस्त इस हिस्से के कारण वाहन चालक दुकानदार परेशान हैं। हाईवे से सटे 4 वार्डों के 10 हजार लोग पीड़ित हैं। कारण, आबादी क्षेत्र के लोगों को प्रतिदिन हाईवे पार कर बाजार, रेलवे स्टेशन, बस स्टैंड, सब्जीमंडी, सरकारी दफ्तर जाना होता है। स्टूडेंट्स को स्कूल आना-जाना पड़ता है। सड़क में गड्ढे बने होने से वाहनों को नुकसान हो रहा है। वाहनों की गति धीमी होने लंबी कतार लग जाने से प्रतिदिन यातायात प्रभावित हो रहा है। आबादी क्षेत्र के लोगों को हाईवे पार करते हादसे को लेकर आशंकित रहते हैं।
दुकानदार बोले होने लगी है सांस की बीमारी
हाईवे के पास के दुकानदार संजय सोनी, मुकेश बिश्नोई, भानू शर्मा, राजेश कुमार नत्थूराम ने बताया कि क्षतिग्रस्त सड़क पर दिनभर धूल उड़ती है। वाहनों की लंबी कतार के कारण धूल का गुब्बार छाया रहता है। इससे आबादी क्षेत्र के लोगों को सांस लेने में परेशानी होती है। खासतौर पर बुजुर्गों और सांस के रोगियों को दिक्कत होती है। लोगों का रोजगार प्रभावित हो रहा है।
हाईवे विभाग बनाएगा पानी निकासी के लिए नाला
^हाईवेके अधिकारियों से इस संबंध में बात हुई थी। इंदिरा सर्किल से माणकसर चौराहे तक सड़क का निर्माण होने पर सड़क के दोनों ओर पानी निकासी के लिए नाला बनाया जाना प्रस्तावित है। काजलछाबड़ा, अध्यक्ष नगरपालिका सूरतगढ़।
इंदिरासर्किल से माणकसर चौक तक सड़क का जल्द होगा निर्माण
^बीकानेर से श्रीगंगानगर वाया सूरतगढ़ हाईवे का निर्माण चल रहा है। सर्किल से चौराहे तक डिवाइडर निर्माण प्रस्तावित है। सड़क का निर्माण जल्द शुरू हो जाएगा। पीसीगुप्ता, एसई, नेशनल हाईवे बीकानेर।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva